L'alcalde de Sagunt convoca una xarrada informativa sobre el projecte de construcció d'espigons en la costa sud de Castelló
07 de març 2018

![Imagen 1](/media/5pbdobg0/c_quico-fernandez.jpg)

![](/media/2jybbhcs/85_c_maps-copia.jpg)  
  

L'alcalde de Sagunt, Quico Fernández, ha convocat la ciutadania del municipi a una xarrada informativa per a explicar el projecte de construcció d'espigons en la costa sud de Castelló. La reunió, que tindrà lloc en el centre cívic d’Almardà, començarà a les 10 hores i s'explicarà “**el projecte que el Ministeri de Medi Ambient i el govern del Partit Popular té destinat a la nostra ciutat**”.

  

Fernández s'ha mostrat “**molt preocupat perquè els nostres pitjors temors s'han confirmat i volem traslladar esta preocupació a la nostra ciutat**”. A més ha manifestat que d'una banda “**havíem aconseguit que el projecte se sotmetera a una declaració d'impacte ambiental i per tant que fora per una via de major participació, però almenys el que hem vist fins ara és que l'única alternativa prevista per a reparar la regressió que van a provocar aquests espigons són els transvasaments d'arena des de les platges del Port de Sagunt i Canet d'en Berenguer**”.

  

Per a l'alcalde esta és la pitjor solució de les previstes perquè malgrat que no es posa en dubte la voluntat d'estabilitzar les platges de La Llosa i Almenara que estan degradades, “**no s'ha de fer a costa de les de Sagunt i temem que el que vol fer el govern del Partit Popular és precisament açò**”. Per açò, Fernández ha manifestat la seua voluntat que la ciutadania de Sagunt, i especialment la de Almardá, conega este projecte i “**traslladar al Govern Central que no estem disposats a dependre de la seua voluntat política, perquè es tracta d'açò, que perjudica els veïns i veïnes de Sagunt**”.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-convoca-una-xarrada-informativa-sobre-el-projecte-de-construccio-d-espigons-en-la-costa-sud-de-castello/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-convoca-una-xarrada-informativa-sobre-el-projecte-de-construccio-d-espigons-en-la-costa-sud-de-castello/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-convoca-una-xarrada-informativa-sobre-el-projecte-de-construccio-d-espigons-en-la-costa-sud-de-castello/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-convoca-una-xarrada-informativa-sobre-el-projecte-de-construccio-d-espigons-en-la-costa-sud-de-castello/)